Súradnice: 48°40′11″S 22°06′17″V﻿ / ﻿48,6698°S 22,1046°V﻿ / 48.6698; 22.1046

**Záhradný kanál** je kanál v Dolnom Zemplíne na území obcí Tibava, Ostrov, Porostov, Svätuš, Tašuľa, Bežovce v okrese Sobrance v Košickom kraji. Nachádza sa v geomorfologickom celku Východoslovenská rovina. Ústi do vodného toku Oľšinský kanál. Má dĺžku 9,0 km. Rád toku X.

Začiatok
--------

Začína sa v 109 m n. m. na území obce Tibava v katastrálnom území *Tibava* v okrese Sobrance v Košickom kraji, v poľnohospodárskom extraviláne obce, v juhozápadnom cípe obecného územia, pri kanáli Veľké Revištia-Bežovce, južne od poľa *Nad Holubníkom*.

Opis toku
---------

Od začiatku tečie juhozápadným smerom poľnohospodárskym extravilánom obce Tibava, v 109 m n. m. priteká na hranicu medzi obcami Tibava a Ostrov v smere juhozápadnom v poľnohospodárskom extraviláne, v 108 m n. m. opúšťa hranicu obcí a vteká na územie obce Ostrov, v 107 m n. m. priteká na hranicu obcí Ostrov a Porostov a vteká na územie Porostova, zároveň podteká cestu z Porostova do Ostrova, v 102 m n. m. preteká cez obecnú hranicu medzi Porostovom a obcou Svätuš a vteká na územie obce Svätuš, veľkým oblúkom obteká intravilán obce Svätuš, mení smer na juhovýchod, v južnej oblasti obce Svätuš v 101 m n. m. vteká priamo na obecnú hranicu medzi obcou Svätuš a Tašuľou, sleduje priebeh obecnej hranice a vteká na obecnú hranicu medzi obcami Svätuš a Bežovce, mení smer na severozápad a pokračuje po obecnej hranici, v 101 m n. m. opúšťa obecnú hranicu a vteká na územie Bežoviec, tečie juhozápadným smerom cez poľnohospodársky extravilán a v 100 m n. m. ústi do Oľšinského kanála ako jeho pravostranný prítok. Vodný tok Oľšinský kanál ďalej ústi do vodného toku Okna. *Záhradný kanál* patrí do okresu Sobrance v Košickom kraji. Nachádza sa v geomorfologickom celku Východoslovenská rovina v geomorfologickom podcelku Sobranecká rovina. Nemá dôležitejšie prítoky.

Pôvod názvu
-----------

Názov vodného toku *Záhradný kanál* má pôvod v apelatíve *záhrada/ záhrady* s významom *menšie ohraničené územie určené na pestovanie úžitkových a/alebo okrasných rastlín, spravidla umiestnené pri dome alebo skupine domov*. V obciach Porostov a Svätuš obmýva záhrady. Z podstatného mena *záhrada* rozšírením o formant *-ný* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) *Záhradný kanál* ako súčasť veľmi početnej skupiny názvov v slovenskej toponymii, najmä hydronymii. 
Názov vodného kanála bol štandardizovaný v roku 1975.
V priestore slovenskej hydronymie vodných tokov hydronymum *Záhradný kanál* je jedinečným hydronymom (august 2022), ale máme vodné toky s podobnou motiváciou pomenovania a s podobným názvom: Záhradný potok a Záhradský potok.

Referencie
----------

1. ↑  Názvy kanálov. Bratislava: Úrad geodézie, kartografie a katastra Slovenskej republiky. Dostupné online  [cit. 2022-07-28.
2. ↑  Geografické názvy okresu Michalovce A 34. Geografické názvoslovné zoznamy OSN Slovenskej republiky. Bratislava: Úrad geodézie, kartografie a katastra SR, GK-2406/1993 zo 17.11.1993. 89 s. S. 56, 74. ISBN 80-85672-07-3
3. ↑  KOČICKÝ, Dušan a IVANIČ, Boris. Geomorfologické členenie Slovenska. Bratislava: Štátny geologický ústav Dionýza Štúra, 2011. Dostupné on-line na  [cit. 2022-07-22]
4. ↑  Názvy vrchov a dolín Slovenskej socialistickej republiky A 6. Geografické názvoslovné zoznamy OSN ČSSR. Bratislava: Slovenský úrad geodézie a kartografie, P-250/1986 z 5.8.1986. 211 s. S. 14, 146. 079-902-87 NVA (identifikačný kód tlačoviny z obdobia pred ISBN)
5. ↑  Priebeh Záhradného kanála v Základnej báze údajov geografického informačného systému ZB GIS. Dostupné on-line na  [cit. 2022-07-28]
6. ↑  Milan Majtán. *Z lexiky slovenskej toponymie*. 1. vyd. Bratislava : Veda vydavateľstvo Slovenskej akadémie vied, 1996. 191 s. ISBN 80-224-0480-2. S. 22, 24, 25, 57, 61, 127, 142.
7. ↑  Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 148. Bratislava 1976. 79-002-76 (identifikačný kód tlačoviny spred obdobia ISBN)
8. ↑  Názvy vodných tokov a vodných plôch SR. Povodie Bodrogu a Tisy. Bratislava: Slovenský úrad geodézie a kartografie, P-425/1990 z 31.10.1990. 82 s. S. 35, 79. ISBN 80-85164-17-5

| * z
* d
* u
Vodné toky v povodí Okny |
| --- |
| *Okna* → *Čierna voda* → *Uh* → *Laborec* → *Latorica* → *Bodrog* → *Tisa* → *Dunaj* |
| Vodné toky | 
* Barlahov
* Bežovský kanál
* Blatný kanál
* Bystrá
* Čremošná
* Drieňovský kanál
* Falašov potok
* Hámorský potok
* Havranec
* Hrabovský kanál
* Jenkovský potok
* Kristský kanál
* Krivec
* Lisaka
* Lom
* Nižná Rizňa
* **Okna**
* Olšinský kanál
* Ostrovský kanál
* Rybnička
* Skalný potok
* Sobranecký kanál
* Topoľový kanál
* Vyšná Rizňa
* Záhradný kanál
* Žiarovnický kanál

 |
| Vodné plochy | 
* Malé Morské oko
* Morské oko
* Vodná nádrž Vyšná Rybnica

 |